**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL KLAIPĖDOS MIESTO SAVIVALDYBĖS TARYBOS 2015 M. SAUSIO 29 D. SPRENDIMO NR. T2-2 „dĖL SAVIALDYBĖS BŪSTO FONDO IR SOCIALINIO BŪSTO SĄRAŠŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai** – papildyti socialinio būsto, kaip savivaldybės būsto fondo dalies, sąrašą, suremontuotais butais, kurie anksčiau buvo nuomojami, kaip savivaldybės būstas bei išbraukti iš jo butus, kurių nuomininkams Klaipėdos miesto savivaldybės tarybos 2015 m. birželio 11 d. sprendimu Nr. T2-136 buvo pakeistos nuomos sąlygos bei patikslinti sąrašą, ištaisant klaidas.

**2. Projekto rengimo priežastys ir kuo remiantis parengtas sprendimo projektas.**

Paramos būstui įsigyti ar išsinuomoti įstatymas, įsigaliojęs nuo 2015 m. sausio 1 d., numato pareigą savivaldybių taryboms tvirtinti Savivaldybės būsto fondo ir socialinio būsto, kaip savivaldybės būsto fondo dalies, sąrašus.

Klaipėdos miesto savivaldybės tarybos 2015 m. sausio 29 d. sprendimu Nr. T2-2 „Dėl savivaldybės būsto fondo ir socialinio būsto sąrašų patvirtinimo“ patvirtintuose sąrašuose buvo įrašytos 2015 m. sausio 1 dieną turėtos savivaldybės būsto fondo ir socialinio būsto patalpos. Atsižvelgiant į pokyčius, susijusius su socialinio būsto nuoma, nurodytu Savivaldybės tarybos sprendimu patvirtintas Socialinio būsto, kaip savivaldybės būsto fondo dalies, sąrašas turi būti keičiamas.

Pagal 2015 m. balandžio 3 d. pasirašytos rangos darbų sutarties Nr. J9-599 sąlygas savivaldybės butų remontą vykdantis rangovas UAB „Statela“ 2015m. birželio 4 d. perdavė suremontuotus butus Vaidaugų g. 7-28, Varpų g. 29-14 ir Smiltelės g. 59-33, kurie anksčiau buvo nuomojami, kaip savivaldybės būstas.

Šiuos butus bus galima siūlyti nuomai socialinio būsto laukiantiems asmenims ir šeimoms, kai bus patvirtintas naujos redakcijos Savivaldybės socialinio būsto, kaip savivaldybės būsto fondo dalies, sąrašas, į kurį jau yra įtraukti šie butai. Tai yra Savivaldybės socialinio būsto fondas nuo 2015 m. liepos1 d. padidėja 3 butais, kurių bendras naudingas plotas 220,29 kv. m. Taip pat, iš nurodyto sąrašo išbraukiami butai Reikjaviko g. 9-39, Karlskronos g. 3-4, Gėlių g. 25-2 ir Vaidaugų g. 7-8, kurie vadovaujantis Klaipėdos miesto savivaldybės tarybos 2015 m. birželio 11 d. sprendimu Nr. T2-136 „Dėl būsto nuomos sąlygų pakeitimo“ jų nuomininkams nuomojami savivaldybės būsto nuomos sąlygomis. Bendras išbraukiamų iš sąrašo butų bendras naudingas plotas sudaro 205,61 kv. m.

Tuo pačiu taisomos anksčiau padarytos techninės klaidos, įtraukiant į Savivaldybės socialinio būsto sąrašą butą Baltijos pr. 91-47, kuris nuomojamas socialinio būsto nuomos sąlygomis nuo 2012 metų, išbraukiant iš jo bendrabučio kambarį Žvejų g. 5-1ir patikslinant buto Naujakiemio g. 20-77 bendrą naudingą plotą.

  **3. Kokių rezultatų laukiama.**

 Bus ištaisytos klaidos ir sudarytos prielaidos teikti siūlymus nuomoti suremontuotus butus teisę į socialinio būsto nuomą turintiems asmenims ir šeimoms.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė